[{"text_idx": "#000000", "text": "Syniad Steffan Rees, hyfforddwr carate o Ynys-hir, Rhondda oedd Play It Again Sport. Sylweddolodd fod cost y cyfarpar yn golygu bod llawer o rieni yn methu fforddio anfon plant i\u2019w ddosbarthiadau. Roedd hefyd yn ymwybodol bod gan lawer o bobl gyfarpar a dillad nad oeddent bellach yn eu defnyddio neu nad oedd arnynt eu heisiau, yn hel llwch yn eu tai."}, {"text_idx": "#000001", "text": "Dod a\u0302\u2019r ddau beth at ei gilydd oedd ei syniad. Derbyn rhoddion o hen ddillad chwaraeon, a\u2019u gwerthu am bris gostyngol i\u2019r rheiny yr oedd arnynt eu hangen. Dyna sut y daeth Play It Again Sport i fodolaeth."}, {"text_idx": "#000002", "text": "Bedair blynedd yn ddiweddarach, mae gennym finiau casglu ledled Rhondda Cynon Taf \u2013 ym mhob canolfan hamdden, yng Nghaerdydd yn Chwaraeon Cymru, yng nghampfa DW Sports, ac, mewn cydweithrediad ag Ymddiriedolaeth Hamdden Torfaen, yng nghanolfannau hamdden Cwmbra\u0302n a Phont-y-pw\u0302l \u2013 mae rhestr lawn o\u2019r safleoedd rhoddion ar gael yma."}, {"text_idx": "#000003", "text": "Gyda\u2019r arian sy\u2019n cael ei godi o\u2019r gwerthiannau, mae Play It Again Sport yn ariannu ac yn cefnogi grwpiau lleol sy\u2019n darparu gweithgareddau chwaraeon i bobl leol. Mae rhagor o wybodaeth am y prosiectau yr ydym wedi gweithio gyda nhw ar gael ar ein tudalen blog."}, {"text_idx": "#000004", "text": "Rydym yn hapus iawn i gymryd casgliadau mawr \u2013 rydym wedi gweithio gyda ParkRun a Hanner Marathon Caerdydd trwy gymryd eu dillad diangen a\u2019i rhoi i\u2019r rhai y mae arnynt eu hangen."}, {"text_idx": "#000005", "text": "Rydym hefyd yn cynnig cynllun atgyfeirio, lle gall ysgolion, gweithwyr cymdeithasol a hyfforddwyr chwaraeon wneud cais am ddillad a chyfarpar ar gyfer unigolion a fyddai, fel arall, yn methu cymryd rhan mewn chwaraeon \u2013 cysylltwch a\u0302 ni\u2019n uniongyrchol i gael rhagor o fanylion, ond nodwch fod hyn y dibynnu ar yr eitemau sydd ar gael."}, {"text_idx": "#000008", "text": "Braich fasnach o Pobol a Gwaith"}]